rejauldu/bengali-wikipedia huggingface dataset:
হাসান সিরাজ সুজা হলেন একজন বাংলাদেশি আইনজীবী ও রাজনীতিবিদ। তিনি জাতীয় পার্টির এর রাজনীতির সাথে যুক্ত। তিনি জাতীয় পার্টির কেন্দ্রীয় কমিটিতে চেয়ারম্যানের উপদেষ্টা হিসেবে দায়িত্ব পালন করছেন। তিনি পূর্বে জাতীয় পার্টির কেন্দ্রীয় কমিটিতে যুগ্ম মহাসচিব হিসেবে দায়িত্ব পালন করেছেন। এছাড়া, তিনি জাতীয় পার্টির অঙ্গসংগঠন জাতীয় আইনজীবী ফেডারেশনের সহসভাপতি হিসেবে দায়িত্ব পালন করছেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাঙালি রাজনীতিবিদ বিষয়শ্রেণী:বাংলাদেশী রাজনীতিবিদ বিষয়শ্রেণী:মাগুরা জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:মাগুরা জেলার আইনজীবী বিষয়শ্রেণী:২১শ শতাব্দীর বাংলাদেশী আইনজীবী বিষয়শ্রেণী:মাগুরা জেলার ব্যক্তি
পার্বত্য চট্টগ্রাম আঞ্চলিক পরিষদ, বাংলাদেশের পার্বত্য চট্টগ্রামের আওতায় (বান্দরবান, খাগড়াছড়ি ও রাঙ্গামাটি জেলা) কল্যাণ ও কিছু প্রশাসনের নিমিত্তে স্থানীয় সরকারের সংগঠন যা ঢাকা ও রাঙ্গামাটিতে অবস্থিত। সন্তু লারমা পরিষদটির চেয়ারম্যান পদে রয়েছেন। তিনি পার্বত্য চট্টগ্রাম জনসংহতি সমিতিরও চেয়ারম্যান।  ইতিহাস বাংলাদেশ সরকার ও পার্বত্য অঞ্চলের অবাঙালি উপজাতি সম্প্রদায়ের প্রতিনিধিত্বকারী দল পার্বত্য চট্টগ্রাম জনসংহতি সমিতির সাথে নিম্ন-স্তরের দ্বন্দ্ব হয়। ১৯৯৭ সালের ২ ডিসেম্বর বাংলাদেশ সরকার পার্বত্য চট্টগ্রাম জনসংহতি সমিতির মধ্যে পার্বত্য চট্টগ্রাম সংঘাত নিরসনের জন্য একটি শান্তিচুক্তিতে স্বাক্ষর করে। পার্বত্য চট্টগ্রাম আঞ্চলিক পরিষদ ২৭ মে ১৯৯৯ সালে 'পার্বত্য চট্টগ্রাম আঞ্চলিক পরিষদ আইন ১৯৯৮' অনুসারে প্রতিষ্ঠিত হয়। ২০১০ সালে বাংলাদেশ উচ্চ আদালত একটি রায়ে পার্বত্য চট্টগ্রাম আঞ্চলিক পরিষদকে অবৈধ ও অসাংবিধানিক হিসাবে ঘোষণা দেয়। ২০০০ সালে এম. বদিউজ্জামান ও ২০০৭ সালে বাংলাদেশ জামায়াতে ইসলামীর আইনজীবী তাজুল ইসলামের দায়ের করা দুইটি মামলায় এই রায় দেওয়া হয়। ৩ মার্চ ২০১১ সালে আপিল বিভাগ হাইকোর্টের রায়টি বহাল রাখে। বাংলাদেশ সরকার ও পার্বত্য চট্টগ্রাম আঞ্চলিক পরিষদের চেয়ারম্যান সন্তু লারমা এই রায়ের বিরুদ্ধে আপিল করেছিলেন। ৯ জানুয়ারি ২০১৮ সালে বাংলাদেশ সুপ্রীম কোর্ট উচ্চ আদালতের রায়টি স্থগিত করে।  তথ্যসূত্র   বিষয়শ্রেণী:চট্টগ্রামের সরকার বিষয়শ্রেণী:১৯৯৯-এ বাংলাদেশে প্রতিষ্ঠিত বিষয়শ্রেণী:রাঙ্গামাটি জেলা
থাম্ব|সাবিত্রী যমের কাছে তার স্বামীর জন্য মিনতি করছেন ( রাজা রবিবর্মা অঙ্কিত )  হিন্দুধর্মে সাবিত্রী এবং সত্যবান ( Sāvitrī and  Satyavān) হলো একটি কিংবদন্তি দম্পতি, সাবিত্রীর প্রেম এবং তার স্বামী সত্যবানের প্রতি ভক্তির জন্য এ দম্পতি ব্যাপকভাবে পরিচিত। কিংবদন্তি অনুসারে, রাজকন্যা সাবিত্রী সত্যবান নামে একজন নির্বাসিত রাজকুমারকে বিয়ে করেছিলেন, যাকে তাড়াতাড়ি মারা যাওয়ার ভবিষ্যদ্বাণী করা হয়েছিল। কিংবদন্তির পরবর্তী অংশটিতে সাবিত্রীর বুদ্ধি, প্রেম এবং মনের দৃঢ় ইচ্ছার জন্য তার স্বামীকে মৃত্যুর দেবতা যমের হাত থেকে রক্ষা করেছিল ।  সাবিত্রী এবং সত্যবানের গল্পের প্রাচীনতম সংস্করণ পাওয়া যায় মহাভারতের বনপর্বে । The গল্পটি মহাভারতে একটি বহুবিধ- এম্বেডেড আখ্যান হিসাবে ঘটে যা ঋষি মার্কন্ডেয় বলেছেন । যুধিষ্ঠির যখন মার্কণ্ডেয়কে জিজ্ঞাসা করেন যে এমন কোন মহিলা আছে কি না যার ভক্তি দ্রৌপদীর সাথে মিলে যায় , মার্কন্ডেয় এই গল্পটি বর্ণনা করে উত্তর দেন।   তথ্যসূত্র    বহিঃসংযোগ    The Mahabharata vol. 2, tr. J.A.B. van Buitenen (Chicago: University of Chicago Press, 1975)  The Savitri Brata Katha in Oriya  বিষয়শ্রেণী:সাবিত্রী ও সত্যবান বিষয়শ্রেণী:মহাভারতের চরিত্র বিষয়শ্রেণী:হিন্দু পৌরাণিক চরিত্র বিষয়শ্রেণী:ভারতীয় লোককাহিনি
লোধিখেদা () ভারতের মধ্য প্রদেশ রাজ্যের ছিন্দওয়ারা জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪১০ মিটার (১৩৪৫ ফুট)।   জনসংখ্যার উপাত্ত  ভারতের ২০১১ সালের আদমশুমারি অনুসারে লোধিখেদা শহরের জনসংখ্যা হল ৯৯৫০ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে লোধিখেদা এর সাক্ষরতার হার বেশি। এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
বাঙালি নদী বাংলাদেশের উত্তর-পশ্চিমাঞ্চলের গাইবান্ধা, বগুড়া এবং সিরাজগঞ্জ জেলার একটি নদী। নদীটির দৈর্ঘ্য ১৮৩ কিলোমিটার, গড় প্রস্থ ১৪৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পাথরাজ নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭৯। ২০০৭ সালে নদীটি বিশেষভাবে আলোচনায় আসে যমুনা নদীর সঙ্গে নদীটির মিশে যাবার আশঙ্কায়। এর ফলে এলাকার ব্যাপক ভৌগোলিক পরিবর্তন হতে পারে।   উৎপত্তি  বর্তমানের যমুনা ও তিস্তা নদীর গতিপথ ১৭৮৭ সালের ভয়াবহ বন্যার ফলে তৈরি হয়। এই বন্যা সমগ্র অঞ্চলের নদীভিত্তিক মানচিত্রের ব্যাপক পরিবর্তন করে দেয়। ১৭৮৭ সালের আগে ব্রহ্মপুত্র নদী ময়মনসিংহের ভিতর দিয়ে ভৈরব বাজারে এসে মেঘনা নদীর সাথে মিলিত হত। বন্যার পর, ব্রহ্মপুত্র গতি পরিবর্তন করে এবং যমুনা নামে পদ্মায় পতিত হতে থাকে। তিস্তা নদীও তার গতি পরিবর্তিত করে। ধারণা করা হয় বাঙালি নদীর জন্মও ১৭৮৭ সালের বন্যার পর কেননা বাঙালি নদীর প্রধান উৎস তিস্তা ও যমুনার বর্তমান গতিপথ ১৭৮৭ সালের আগে ছিল না।   এলাকা  250px|right বাঙালি নদীর উৎপত্তি গাইবান্ধা জেলার সাঘাটা উপজেলার যমুনা নদী থেকে।ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৬২। উৎস থেকে নদীটি ঘাঘট নামে গাইবান্ধায় প্রবাহিত হয়। গাইবান্ধায় এসে এটি দুটি শাখায় বিভক্ত হয়ে যায়- একটি শাখা পশ্চিমে ঘাঘট নামে প্রবাহিত হয়ে শেরপুরে করতোয়া নদীতে গিয়ে পড়ে; অপর শাখা বাঙালি নামে দক্ষিণ দিকে এগিয়ে গিয়ে বগুড়ায় আবারো দুটি শাখায় বিভক্ত হয়। এই শাখা দুটি যথাক্রমে যমুনা ও করতোয়ায় গিয়ে পড়ে।  বাঙালি নদীর অনেক শাখা নদী আছে যথা: বেলাল, মানস, মধুখালি, ইছামতি, ভলকা এবং অন্যান্য। এই শাখাগুলো শীতের মৌসুমে শুকিয়ে যায়।  সাম্প্রতিককালে তিস্তা নদীর প্রবাহ দুর্বল হয়ে যাওয়ায়, যমুনা বাঙালি নদীর পানির প্রধান উৎসে পরিণত হয়েছে। বাংলাদেশের নদী গবেষণা ইনস্টিটিউটের প্রাক্তন ব্যবস্থাপনা পরিচালক আবদুল ওয়াজেদ মনে করেন "যমুনা নদী বাঙালির প্রাথমিক উৎস।" অন্যান্য অনেক বিজ্ঞানী এ মতকে সমর্থন করেছেন।   ইতিহাস  অষ্টাদশ শতকের শেষের দিকে, উত্তর বঙ্গে ব্রিটিশ রাজের বিরুদ্ধে আন্দোলন সংঘটিত হতে থাকে। ফকির-সন্ন্যাসী বিদ্রোহের অন্যতম প্রধান কেন্দ্র ছিল বগুড়া ও রংপুর, যা বাঙালি নদীর দুই পাড়ে অবস্থিত। তবে নদীর নামকরণ বাঙালি (বাংলার মানুষ) পিছনে এটিই কারণ কিনা তা পরিষ্কারভাবে জানা যায় নি।   সাম্প্রতিক সমস্যা  বিজ্ঞানীরা বাঙালি নদীর বর্তমান পরিস্থিতি নিয়ে উদ্বিগ্ন। বাংলাদেশ পানি উন্নয়ন বোর্ডের মতে, নদী-ভাঙ্গনের ফলে প্রতি বছর যমুনা নদী, বাঙালি নদীর দিকে ৮০ মিটার এগিয়ে আসছে। ২০০৭ সালের হিসাব অনুযায়ী, মাত্র ৩০০ মিটার দুরত্ব নদী দুটিকে পৃথক করে রেখেছে। প্রকৌশলীরা আশঙ্কা প্রকাশ করে বলেছেন, যদি দুটি নদী একসাথে মিশে যায় তবে বগুড়া ও সিরাজগঞ্জের ১০০,০০০ হেক্টর এলাকা নদীর পানিতে বিলীন হয়ে যাবে। পানি বগুড়া-নগরবাড়ি সড়ক ধ্বংস করে দেবে এবং ফলশ্রুতিতে যমুনা নদীর উপর অবস্থিত বঙ্গবন্ধু সেতু অকেজো হয়ে যাবে। এটি বাঙালি নদী সংলগ্ন সমভূমির বার্ষিক বন্যার হার বাড়িয়ে দেবে।   তথ্যসূত্র    বহিঃসংযোগ   Bangladesh-River Bank Protection Project in World Bank website  Brahmaputra-Jamuna River System in Banglapedia  বিষয়শ্রেণী:বাংলাদেশের নদী বিষয়শ্রেণী:গাইবান্ধা জেলার নদী বিষয়শ্রেণী:বগুড়া জেলার নদী বিষয়শ্রেণী:সিরাজগঞ্জ জেলার নদী
নবী নেওয়াজ একজন বাংলাদেশী রাজনীতিবিদ। তিনি বাংলাদেশ আওয়ামী লীগ থেকে মনোনয়ন নিয়ে ২০১৪ সালের জাতীয় সংসদ নির্বাচনে ঝিনাইদহ-৩ আসনে সংসদ সদস্য নির্বাচিত হয়েছিলেন।  প্রারম্ভিক জীবন নবী নেওয়াজ ঝিনাইদহ জেলার মহেশপুর উপজেলার মহেশপুর পৌরসভার হামিদপুর এলাকায় ১৯৬৬ সালের ৯ ফেব্রুয়ারি জন্মগ্রহণ করেন। তিনি ছয় ভাইদের মধ্যে তৃতীয়।  শিক্ষাজীবনে নবী নেওয়াজ ১৯৮২ সালে যশোরের চৌগাছার শাহাদাৎ পাইলট মাধ্যমিক বিদ্যালয় হতে মাধ্যমিক, ১৯৮৪ সালে কোটচাঁদপুর মোশাররফ হোসেন কলেজ থেকে উচ্চমাধ্যমিক , ১৯৮৭ সালে ঢাকা বিশ্ববিদ্যালয়ের অর্থনীতি বিভাগ থেকে স্নাতক ডিগ্রি সম্পন্ন করেন এবং ১৯৮৮ সালে ঢাকা বিশ্ববিদ্যালয়ের অর্থনীতি বিভাগ থেকে স্নাতকোত্তর সম্পন্ন করেন।  রাজনৈতিক জীবন নবী নেওয়াজ স্কুল জীবন থেকেেই রাজনীতির সঙ্গে যুক্ত ছিলেন। স্কুল জীবনের শেষের দিক থেকে ঢাকা বিশ্ববিদ্যালয়ের ক্যাম্পাস থেকে তিনি রাজনীতি শুরু করেন। ২০১৪ সালের ১০ম জাতীয় সংসদ নির্বাচনে তিনি ঝিনাইদহ-৩ আসনে “সংসদ সদস্য” নির্বাচিত হন। তিনি বাংলাদেশ যুবলীগের প্রেসিডিয়াম সদস্য।  তথ্যসূত্র   বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:ঝিনাইদহ জেলার রাজনীতিবিদ
৬৮নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৮ এর অন্তর্গত। এটি পূর্বে সারুলিয়া ইউনিয়নের অংশ ছিল, ২০১৭ সালে ঢাকা দক্ষিণ সিটি কর্পোরশনের অন্তর্ভুক্ত করা হয়। ওয়ার্ড নং ৬৮ ঢাকা মহানগরের ডেমরা থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৫ আসনের অন্তর্গত। এ ওয়ার্ডের সাবেক কাউন্সিলর হলেন মাহমুদুল হাসান পলিন।   বিবরণ  ওয়ার্ড নং ৬৮ ঢাকা মহানগরের সারুলিয়া (টেংরা করিম জুট মিলস্ এলাকা-৫ নম্বর ওয়ার্ড অংশ), গোপ দক্ষিণ হাজী নগর ও সারুলিয়া (টেংরা-দক্ষিণ, পশ্চিম ও বাহির টেংরা রসুল নগর) এলাকা নিয়ে গঠিত।   ইতিহাস  ২০১৭ সালের পূর্বে এটি সারুলিয়া ইউনিয়নের ১,৫,৬ নং ওয়ার্ড ছিল। ২০১৭ সালে ঢাকা দক্ষিণ সিটি কর্পোরেশনের সীমানা বর্ধিত করলে এটি ৬৮ নং ওয়ার্ড হিসেবে আত্মপ্রকাশ করে।   কাউন্সিলর  নির্বাচনকাউন্সিলররাজনৈতিক দলসূত্র  ২০২০ মাহমুদুল হাসান    তথ্যসূত্র  বিষয়শ্রেণী:ঢাকা দক্ষিণ সিটি কর্পোরেশনের ওয়ার্ড
ভুটানের টেলিযোগাযোগ  বলতে টেলিফোন, রেডিও, টেলিভিশন এবং ইন্টারনেটকে বোঝানো হয়।  টেলিফোন   প্রধান সংযোগ: ২৭,৯০০ টি সংযোগ ব্যবহৃত হচ্ছে, যা বিশ্বে ১৭৯তম (২০১২)।"Communications" , Bhutan, World Factbook, U.S. Central Intelligence Agency, 5 December 2013. Retrieved 25 December 2013.  মোবাইল: ৫৬০,০০০ টি সংযোগ, যা বিশ্বে ১৬৫ তম(২০১২)।  টেলিফোন ব্যবস্থা:  সাধারণ এসেসমেন্ট:  শহর এবং জেলাসমূহের সদর দপ্তরগুলোত টেলিযোগাযোগ সেবা রয়েছে (২০১২)   তথ্যসমূহ  বহিঃসংযোগ  nic.bt, ভুটান নেটওয়ার্ক তথ্য কেন্দ্র.  www.bbs.bt, ভুটান ব্রডকাস্টিং সার্ভিস.  বিষয়শ্রেণী:দেশ অনুযায়ী টেলিযোগাযোগ বিষয়শ্রেণী:ভুটানে যোগাযোগব্যবস্থা বিষয়শ্রেণী:দেশ অনুযায়ী এশিয়ার টেলিযোগাযোগ
চিত্রাঙ্গদা মহাভারত মহাকাব্যের একটি চরিত্র। তিনি রাজা চিত্রবাহন ও বসুন্ধরার কন্যা ও অর্জুনের তৃতীয়া স্ত্রী।   জন্ম ও প্রথমজীবন  মণিপুরের রাজকন্যা চিত্রাঙ্গদা। মণিপুর রাজের ভক্তিতে তুষ্ট হয়ে শিব বর দিয়েছিলেন যে তাঁর বংশে কেবল পুত্রই জন্মাবে। কিন্তু তা সত্বেও যখন রাজকূলে চিত্রাঙ্গদার জন্ম হল রাজা তাকে পুত্ররূপেই পালন করলেন।  রাজকন্যা অভ্যাস করলেন ধনুর্বিদ্যা, শিক্ষা করলেন যুদ্ধবিদ্যা, রাজদণ্ডনীতি।   বিবাহ, সন্তান ও অন্যান্য  মণিপুররাজ সিদ্ধান্ত নিয়েছিলেন যে তার কন্যার সাথে কেবলমাত্র মহাবীর অর্জুনের বিবাহ দেবেন। ওইদিকে ইন্দ্রপ্রস্থে সহবাসরত যুধিষ্ঠির ও পাঞ্চালিকে দেখে ফেলে অর্জুনের দ্বাদশ বর্ষ বনবাস হয়। অর্জুন দ্বাদশবর্ষব্যাপী ব্রহ্মচর্য ব্রত পালনের সময় ভ্রমণ করতে করতে এলেন মণিপুররাজ্যে। সেই সময়ে অর্জুন চিত্রাঙ্গদার প্রেমে পড়েন। তার ও চিত্রাঙ্গদার বিবাহ হল। তাঁদের মিলনের ফলে অর্জুনের ঔরসে চিত্রাঙ্গদার গর্ভে সন্তান জন্মায়। তাদের সেই মিলনজাত পুত্রের নাম বভ্রূবাহনShastri Chitrao (1964), p. 213।অর্জুন  বভ্রূবাহনকে মণিপুরের রাজা বানিয়ে দেন ও নিজের রাজ্যে ফিরে যান।  কবিগুরু রবীন্দ্রনাথ ঠাকুরের ভাষায় -   আমি চিত্রাঙ্গদা - রাজেন্দ্রনন্দিনি  পরবর্তী জীবন যুধিষ্ঠিরের অশ্বমেধ-যজ্ঞের অশ্বকে নিয়ে যুদ্ধার্থী অর্জুন যখন মণিপুরে এসে পৌঁছলেন, তখন পুত্র বভ্রুবাহন যুদ্ধ না করে ভক্তি সহকারে পিতা অর্জুনকে অভ্যর্থনা জানালেন। অর্জুন পুত্রের এই কাপুরুষতা দেখে যখন ধিক্কার দিচ্ছেন, তখন অর্জুনের দ্বিতীয় স্ত্রী উলুপী ভূমিতল থেকে উঠে এসে নিজেকে বভ্রুবাহনের বিমাতা বলে পরিচয় দিয়ে পুত্রকে বললেন যুদ্ধ করতে। বিমাতার আদেশে তিনি যুদ্ধ শুরু করলেন এবং তাঁর বাণে অর্জুন ভূমিশয্যা নিলেন। বভ্রূবাহনের দ্বারা যুদ্ধে নিহত হওয়ার পরে উলুপী অর্জুনকে পুনরায় জীবিত করে তাকে বসুদের অভিশাপ থেকে মুক্ত করেছিলেন। উলুপী সঞ্জীবন-মণি এনে অর্জুনকে সুস্থ করে বসুগণের শাপের কথা সবাইকে বললেন। অশ্বমেধ যজ্ঞে অর্জুনের আমন্ত্রণে চিত্রাঙ্গদা ও  বভ্রূবাহনের সঙ্গে উলুপীও এসেছিলেন এবং পাণ্ডবদের মহাপ্রস্থানে যাওয়া পর্যন্ত  পাণ্ডবদের সঙ্গেই ছিলেন। পাণ্ডবরা চলে গেলে তিনি আবার নিজ রাজ্যে ফিরে যান।  সাহিত্য চিত্রাঙ্গদা-রবীন্দ্রনাথ ঠাকুর   টীকা    Citrāngadā in: M.M.S. Shastri Chitrao, Bharatavarshiya Prachin Charitrakosha (Dictionary of Ancient Indian Biography, in Hindi), Pune 1964, p. 213  The Mahabharata of Krishna Dvaipayana Vyasa, trl. from the original Sanskrit by Kisari Mohan Ganguli, Calcutta 1883-1896  Chitrangada in: Wilfried Huchzermeyer, Studies in the Mahabharata, edition sawitri 2018, p. 17-19. (also as E-Book)  তথ্যসূত্র  বিষয়শ্রেণী:মহাভারতের চরিত্র বিষয়শ্রেণী:মহাভারত
বর্ণনা {{fh-big|nation|variant|name=optional}}  Produces a flag icon attached to a wikilinked national field hockey team article.  This differs from Template:fh, making the flag icon larger and putting the team name underneath the flag.  This style is used for certain event results tables. প্যারামিটার nation — Use either the name of the nation or the three-letter country code as used by IOC, FIFA, etc. (most should work) variant (optional) — Specifies an alternate (historical) flag to use.  This parameter is documented by the appropriate template in :Category:Country data templates. name (optional) — Can be used to change the wikilink display text  উদাহরণ  {{fh-big|Australia}}   {{fh-big|NED}}   {{fh-big|India|British}}    আরও দেখুন Template:fh — for rendering the flag on the left Template:fh-rt — for rendering the flag on the right Template:fhw — for women's national field hockey teams :বিষয়শ্রেণী:জাতীয় ফিল্ড হকি দল
রুসলান নিকোলায়েভিচ মুরাশভ (, ; জন্ম: ২৯ ডিসেম্বর ১৯৯২; রুসলান মুরাশভ নামে সুপরিচিত) হলেন একজন রুশ স্পিড স্কেটার। তিনি আন্তর্জাতিক প্রতিযোগিতার মঞ্চে অ্যালপাইন স্কিইংয়ের ৫০০ মিটার বিভাগে রাশিয়ার প্রতিনিধি হিসেবে প্রতিদ্বন্দ্বিতা করে থাকেন।  মুরাশভ রাশিয়ার হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন রুসলান নিকোলায়েভিচ মুরাশভ ১৯৯২ সালের ২৯শে ডিসেম্বর তারিখে রাশিয়ার মস্কোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন মুরাশভ রাশিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি স্পিড স্কেটিংয়ের পুরুষদের ৫০০ মিটার প্রতিযোগিতায় অংশগ্রহণ করেছিলেন। মুরাশভ ৩৪.৬৩ সময় নিয়ে প্রতিযোগিতা সম্পন্ন করেছিলেন, যার মাধ্যমে তিনি সার্বিকভাবে দশম স্থান অধিকার করেছিলেন।  তথ্যসূত্র  বহিঃসংযোগ     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ পুরুষ স্পিড স্কেটার বিষয়শ্রেণী:রাশিয়ার অলিম্পিক স্পিড স্কেটার বিষয়শ্রেণী:২০২২ শীতকালীন অলিম্পিকের স্পিড স্কেটার
সুধাংশু শেখর হালদার (যিনি এস এস হালদার নামে বেশি পরিচিত) ছিলেন বাংলাদেশ আওয়ামী লীগের একজন রাজনীতিবিদ, মুক্তিযোদ্ধা ও সাবেক সংসদ সদস্য। তিনি ১৯৭৯ সালের দ্বিতীয় ও ১৯৯১ সালের পঞ্চম জাতীয় নির্বাচনে সংসদ সদস্য নির্বাচিত হয়েছিলেন।   প্রাথমিক জীবন  সুধাংশু শেখর হালদার পিরোজপুর জেলার নাজিরপুর উপজেলায় জন্মগ্রহণ করেন। তার স্ত্রী সাধনা হালদার নবম জাতীয় সংসদের মহিলা আসন ৩২ থেকে মনোনীত সংসদ সদস্য ছিলেন।   রাজনৈতিক ও কর্মজীবন  সুধাংশু শেখর হালদার ১৯৬৮ সালে আইয়ুব বিরোধী আন্দোলনে এবং ১৯৮২, ১৯৮৩, ১৯৮৫ সালে হুসেইন মোহাম্মদ এরশাদের সামরিক শাসন বিরোধী আন্দোলনে সক্রিয় অংশ গ্রহণ করায় তিনি গ্রেফতার হন। তিনি ১৯৭৯ এবং ১৯৯১ সালে পিরোজপুর ১ আসন থেকে সংসদ সদস্য নির্বাচিত হন। ১৯৮০ সালে বিবিসি তাকে উপমহাদেশের শ্রেষ্ঠ পার্লামেন্টারিয়ান হিসেবে স্বীকৃতি দেয়। ১৯৮১ সাল থেকে আমৃত্যু তিনি বাংলাদেশ আওয়ামী লীগ কেন্দ্রীয় কমিটির সদস্য ছিলেন। জুন ১৯৯৬ ও ২০০১ সালের জাতীয় নির্বাচনে  মানবতাবিরোধী অপরাধে আমৃত্যু কারাদণ্ড প্রাপ্ত দেলাওয়ার হোসাইন সাঈদীর কাছে পরাজিত হয়েছিলেন তিনি।   মৃত্যু  সুধাংশু শেখর হালদার ২৯ সেপ্টেম্বর ২০০৪ সালে বারডেম হাসপাতালে মৃত্যুবরণ করেন।   তথ্যসূত্র   বিষয়শ্রেণী:পিরোজপুর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:২০০৪-এ মৃত্যু বিষয়শ্রেণী:বাংলাদেশী হিন্দু বিষয়শ্রেণী:নাজিরপুর উপজেলার ব্যক্তি বিষয়শ্রেণী:পিরোজপুর জেলার আইনজীবী
thumb|টাবো বৌদ্ধ মঠের দেয়ালে আঁকা চিত্র টাবো  ভারত এর হিমাচল প্রদেশ এর লাহুল ও স্পিতি জেলার স্পিতি নদীর উপর একটি ছোট শহর ।  এই শহরটি রিকং পিও ও কাজা র মাঝে অবস্থিত।কাজা স্পিতির মহকুমার কেন্দ্রীয় দপ্তর ।  একটি বৌদ্ধ মঠ শহর ঘিরে রয়েছে যা কিনা কিংবদন্তি অনুসারে হাজার বছরের বেশি পুরানো। তেনজ়িন গিয়াৎসো ,চতুর্দশ দলাই লামা এই টাবো বৌদ্ধমঠেই অবসর গ্রহণের ইচ্ছা প্রকাশ করেন, যেহেতু তিনি মনে করেন টাবো বৌদ্ধমঠটি অন্যতম পবিত্র বৌদ্ধমঠ ।১৯৯৬ সালে চতুর্দশ দলাই লামা টাবোতেই  কালচক্র এর প্রারম্ভিক উৎসব করেন যেটি টাবো বৌদ্ধমঠের সহস্রাব্দের বার্ষিকী উৎসবের সঙ্গে একই সময়ে পড়েছিল। এই উৎসবটিতে সারা বিশ্বের সহস্রাধিক বৌদ্ধ ধর্মালম্বী উপস্থিত ছিলেন। টাবো বৌদ্ধমঠের আধ্যাত্মিক প্রধান হলেন সেনশাপ সেরকং রিনপোচে।  ভৌগোলিক অবস্থান টাবো ১০,৭৬০ ফুট/ ৩,২৮০ মিটার উচ্চতায় অবস্থিত।  দর্শনীয় স্থান 200px|thumb|টাবোর গুহাগুলি থেকে সমগ্র টাবো বৌদ্ধ মঠের অভ্যন্তরীন মন্দিরের ভিতরে প্রচুর দেয়াল চিত্রের ও মাটির মূর্তির ভাণ্ডার আছে। Archaeological Survey of India (ASI)সময়ের সাথে সাথে  কিছু নষ্ট হয়ে যাওয়া আঁকা ঠিক করার চেষ্টা করেছিল কিন্তু সেভাবে হয়ে ওঠেনি।  পর্যটন টাবোতে বেশ কয়েকটি হোটেল আছে যার মধ্যে বাঞ্জারা ক্যাম্পাস রিট্রিট সব থেকে বিলাসবহুল। রাতে তাপমাত্রা দিনের থেকে অনেকটাই  নিচে নেমে যায়।আরো কিছু হোটেল ও হস্টেল আছে যেমন তাসি গান্সার,মেন্থক দুম্রা ইত্যাদি।তাছাড়া আছে মঠের নিজস্ব গেস্ট হাউসগুলি।  পরিবহন কাজা থেকে রিকং পিও র বাসগুলি টাবো হয়ে যায়।   তথ্যসূত্র   Deepak Sanan & Dhanu Swadi. 2002. Exploring Kinnaur & Spiti in the Trans-Himalaya. 2nd edition.  Indus Publishing Co., New Delhi. , pp. 147–153   বহিঃসংযোগ   Tabo monastery  Practical Info about Tabo on the Net  বিষয়শ্রেণী:লাহুল ও স্পিতি জেলার শহর বিষয়শ্রেণী:লাহুল ও স্পিতি জেলার শহর ও নগর
আল-ফাতেহ্‌ মসজিদ, (, উচ্চারণঃ মাসজিদ আল ফতিহ্‌), যা আল-ফাতেহ্‌ গ্র্যান্ড মসজিদ এবং আল-ফতেহ্‌ ইসলামিক সেন্টার নামেও পরিচিত; বাহরাইনের মানামায় অবস্থিত পৃথিবীর অন্যতম বৃহত্তম মসজিদ। এর আয়তন ৬ হাজার ৫শ বর্গমিটার এবং একই সাথে ৭ হাজার মানুষের ধারণের ক্ষমতা রাখে এই মসজিদ।Ahmed Al Fateh Mosque , Bahrain Tourism . এই মসজিদটি ১৯৮৬ সালে শেখ ঈসা ইবনে সালমান আল খলিফার আমলে নির্মিত হয় এবং নাম দেয়া হয় ২০০৬ সালে।   গ্যালারী    তথ্যসূত্র    বহিঃসংযোগ    আল ফাতাহ্ ইসলামিক সেন্টারের সরকারি ওয়েবসাইট  বিষয়শ্রেণী:১৯৮৮-এ প্রতিষ্ঠিত বিষয়শ্রেণী:বাহরাইনের মসজিদ বিষয়শ্রেণী:সুন্নি মসজিদ বিষয়শ্রেণী:গম্বুজসহ মসজিদ বিষয়শ্রেণী:মানামার দর্শনীয় স্থান বিষয়শ্রেণী:প্রধান মসজিদ বিষয়শ্রেণী:২০শ শতাব্দীর এশিয়ার মসজিদ
থেতরাই ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৮৩।   ইতিহাস   ভৌগোলিক অবস্থান ও আয়তন  উলিপুর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৬৭৮২ একর বা ২৭.৪৫ বর্গকিলোমিটার।   প্রশাসনিক এলাকা  থেতরাই ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —   জনসংখ্যা  ২০১১ সালের আদমশুমারি অনুযায়ী থেতরাই ইউনিয়নের মোট জনসংখ্যা ছিল ২৩৮৮৪ জন, যারা ৬৫৮৭ টি পরিবারে বসবাস করে,  যার মধ্যে পুরুষ হল ১১৩৩৯ জন এবং নারী হল ১২৫৪৫ জন।   শিক্ষা ও সংস্কৃতি  থেতরাই ইউনিয়নের গড় সাক্ষরতা হার ৫১.২%। তার মধ্যে নারী শিক্ষার হার ৪৭.৫% এবং পুরুষ শিক্ষার হার ৫৫.৫%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ   অর্থনীতি ও যোগাযোগ  থেতরাই ইউনিয়নের অর্থনীতি মূলত কৃষি নির্ভর।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বহিঃসংযোগ  থেতরাই ইউনিয়ন  — বাংলাদেশ জাতীয় তথ্য বাতায়ন  বিষয়শ্রেণী:উলিপুর উপজেলার ইউনিয়ন
সার্ভাইভার সিরিজ একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে, যা সার্ভাইভার সিরিজ কালানুক্রমিকের অধীনে প্রচারিত তৃতীয় অনুষ্ঠান ছিল। এই অনুষ্ঠানটি ১৯৮৯ সালের ২৩শে নভেম্বর তারিখে মার্কিন যুক্তরাষ্ট্রের ইলিনয়ের রোজমন্টের রোজমন্ট হরিজনে অনুষ্ঠিত হয়েছে; যা ১৯৮৬ সালের রেসলম্যানিয়া ২-এর পর এই মাঠে ডাব্লিউডাব্লিউইর প্রথম অনুষ্ঠান ছিল।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট ছয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে দ্য আল্টিমেট ওয়ারিয়র্স সার্ভাইভার সিরিজ ম্যাচে দ্য হিনান ফ্যামিলিকে পরাজিত করেছে। অন্যান্য শীর্ষস্থানীয় ম্যাচে, দ্য হাল্কম্যানিয়াকস ৪ জনের দলের সার্ভাইভার সিরিজ ম্যাচে দ্য মিলিয়ন ডলার টিমকে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল   ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি সার্ভাইভার সিরিজ হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের নভেম্বর মাসে অনুষ্ঠিত হয়। রেসলম্যানিয়ার পর ডাব্লিউডাব্লিউইর ইতিহাসে দ্বিতীয় দীর্ঘতম চলমান এই প্রতি-দর্শনে-পরিশোধ অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সামারস্ল্যাম) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত চতুর্থ বৃহত্তম অনুষ্ঠান। ১৯৮৭ সালের ২৬শে নভেম্বর তারিখে প্রথমবারের মতো সার্ভাইভার সিরিজ অনুষ্ঠিত হয়েছে।  এই অনুষ্ঠানটি ঐতিহ্যগতভাবে সার্ভাইভার সিরিজ ম্যাচ দ্বারা চিহ্নিত করা হয়, যা এক ধরনের ট্যাগ টিম এলিমিনেশন ম্যাচ; এটি সাধারণত একে অপরের বিরুদ্ধে চার বা পাঁচজন কুস্তিগিরের দুটি দল নিয়ে আয়োজন করা হয়। সার্ভাইভার সিরিজ ম্যাচে একটি দলের প্রতিটি সদস্যকে জয়ের জন্য অবশ্যই প্রতিপক্ষ দলের সকল কুস্তিগিরদের নিষ্কাশিত করতে হবে। ম্যাচের নামটি এই শর্ত থেকে উদ্ভূত হয়েছে, কারণ বিজয়ীরা "সার্ভাইভার" নামে অভিহিত হয়। কখনও কখনও সার্ভাইভার সিরিজের ম্যাচে অতিরিক্ত শর্ত আরোপ করা হয়, যেমন পরাজিত দলের সদস্যদের ডাব্লিউডাব্লিউই হতে বরখাস্ত করা হবে। সাধারণত দুটি দলের মধ্যে প্রতিদ্বন্দ্বিতা করা হলেও, ২০১৯ সালের অনুষ্ঠানে ত্রিমুখী সার্ভাইভার সিরিজ ম্যাচে একে অপরের বিরুদ্ধে তিনটি দল ছিল।  ১৯৮৯ সালের এই অনুষ্ঠানটি সার্ভাইভার সিরিজ কালানুক্রমিকের তৃতীয় অনুষ্ঠান ছিল, যা ২৩শে নভেম্বর তারিখে মার্কিন যুক্তরাষ্ট্রের ইলিনয়ের রোজমন্টের রোজমন্ট হরিজনে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।  তথ্যসূত্র  বহিঃসংযোগ     ১৯৮৯ সার্ভাইভার সিরিজ বিষয়শ্রেণী:নভেম্বর ১৯৮৯-এ মার্কিন যুক্তরাষ্ট্রে ঘটনা বিষয়শ্রেণী:১৯৮৯-এ ইলিনয় বিষয়শ্রেণী:ইলিনয়ে ঘটনা বিষয়শ্রেণী:রোজমন্টে পেশাদার কুস্তি
আলমারাই কোম্পানি (ইংরেজি: "Almarai", পাস্তুরিতকরণের আরবি প্রতিশব্দ) হল ২০০৮ সালের পরিসংখ্যান অনুযায়ী বিশ্বের বৃহত্তম দুগ্ধ্বজাত খাদ্য প্রস্তুতকারী প্রতিষ্ঠান যা ১৯৭৭ সালে আয়ারল্যান্ডের কৃষিখাদ্যের অগ্রদুত সহোদর অ্যালেস্টিয়ার ম্যাকগিউকিয়ান ও প্যাডি এবং সৌদি রাজপুত্র সুলতান বিন মুহাম্মদ বিন সৌদ আল কবীর এর যৌথ অংশিদ্বারিত্বে সৌদি আরবের রিয়াদে প্রতিষ্ঠিত হয়|Hidden Billionaire Milking Saudi Dairy Fortune in Desert, Bloomberg দুগ্ধ্বজাত বা ডেইরি পণ্য ছাড়াও কোম্পানিটি বিভিন্ন প্রকারের এগ্রো পণ্য(বিভিন্ন প্রকার ফল থেকে উৎপন্ন প্রক্রিয়াজাত খাদ্যপণ্য) পোল্ট্রি পণ্য এবং শিশু খাদ্যপণ্য উৎপাদন করে থাকে|   তথ্যসূত্র    বহিঃসংযোগ   অফিসিয়াল সাইট  বিষয়শ্রেণী:১৯৭৭-এ প্রতিষ্ঠিত কোম্পানি বিষয়শ্রেণী:সৌদি আরবীয় মার্কা বিষয়শ্রেণী:রিয়াদ ভিত্তিক কোম্পানি বিষয়শ্রেণী:সৌদি আরবে সদর দফতর বহুজাতিক কোম্পানি বিষয়শ্রেণী:সৌদি আরবের খাদ্য ও পানীয় কোম্পানি বিষয়শ্রেণী:১৯৭৭-এ প্রতিষ্ঠিত খাদ্য ও পানীয় কোম্পানি বিষয়শ্রেণী:১৯৭৭-এ সৌদি আরবে প্রতিষ্ঠিত
গুগল ড্রাইভ হলো গুগল-কর্তৃক উন্নয়নকৃত ফাইল সঞ্চয় ও সিনক্রোনাইজেশন সেবা। ২০১২ সালের ২৪ এপ্রিল গুগল ড্রাইভের যাত্রা শুরু হয়। এটি ব্যবহারকারীকে তাদের সার্ভারে ফাইল সংরক্ষণ, একাধিক যন্ত্রের মধ্যে ফাইল সিনক্রোনাইজেশন ও ফাইল ভাগাভাগির সুবিধা প্রদান করে। ওয়েব ইন্টারফেস ছাড়াও, উইন্ডোজ ও ম্যাকওস কম্পিউটার, এবং অ্যান্ড্রয়েড ও আইওএস স্মার্টফোন এবং ট্যাবলেটের জন্য গুগল ড্রাইভের অফলাইন সুবিধাসম্বলিত এপ্লিকেশন রয়েছে। গুগল ড্রাইভে গুগল ডক্স, গুগল শীটস, ও গুগল স্লাইডস অঙ্গীভূত রয়েছে, যা গুগল ডক্স এডিটর অফিস স্যুটের একটি অংশ। এই স্যুট নথি, স্প্রেডশীট, উপস্থাপনা, অঙ্কন, ফর্ম এবং আরও অনেক কিছুতে একাধিক জনকে একত্রে সহযোগিতামূলক সম্পাদনা করতে দেয়। গুগল ডক্স স্যুটের মাধ্যমে তৈরিকৃত ও সম্পাদিত ফাইল গুগল ড্রাইভে সংরক্ষিত হয়।  গুগল ড্রাইভ ব্যবহারকারীদের ১৫ গিগাবাইট বিনামূল্যে স্টোরেজ সরবরাহ করে। আপলোড করা ফাইলগুলি আকারে ৫ টেরাবাইট পর্যন্ত হতে পারে। ব্যবহারকারীরা পৃথক ফাইল এবং ফোল্ডারগুলির জন্য গোপনীয়তা সেটিংস পরিবর্তন করতে পারে, অন্যান্য ব্যবহারকারীর সাথে ভাগ করে নেওয়া সক্ষম করে।   তথ্যসূত্র   বিষয়শ্রেণী:গুগল পরিষেবা বিষয়শ্রেণী:২০১২-এর সফটওয়্যার বিষয়শ্রেণী:গুগল সফটওয়্যার বিষয়শ্রেণী:ক্লাউড স্টোরেজ